[Foto’s] Talle sterf in gru-ongeluk[OPVOLG] Die dodetal van die ongeluk het intussen gestyg. Lees die opvolgberig hier. Foto: ER24 Minstens 12 mense is Dinsdagoggend dood in ŉ gru-botsing buite Machadodorp in Mpumalanga. Joseph Mabuza, woordvoerder van die LUR vir gemeenskapsveiligheid, het gesê die botsing het omstreeks 06:00 op die R541 ongeveer ŉ kilometer buite die dorp gebeur. Volgens Mabuza was drie voertuie by die botsing betrokke. “ŉ Vragmotor het vanaf Badplaas se rigting gekom en reg van voor teen ŉ minibus-taxi gebots wat vanaf Machadodorp se rigting gekom het. ŉ Midibus het toe van agter teen die taxi gebots,” het Mabuza gesê. Nooddienste is tans bedrywig op die toneel waar sommige mense steeds in die voertuigwrakke vasgekeer is. “Altesaam 16 van die beseerdes is reeds na ŉ hospitaal in Belfast gehaas, terwyl nog ŉ persoon per helikopter na Nelspruit geneem is.”